**ΠΛΗΡΟΦΟΡΙΕΣ ΓΙΑ ΤΙΣ ΔΙΑΤΑΞΕΙΣ ΠΟΥ ΑΦΟΡΟΥΝ ΤΗΝ ΠΥΡΟΠΡΟΣΤΑΣΙΑ**

**Α. ΚΑΝΟΝΙΣΜΟΣ ΠΥΡΟΠΡΟΣΤΑΣΙΑΣ ΑΚΙΝΗΤΩΝ ΕΝΤΟΣ Η’ ΠΛΗΣΙΟΝ ΔΑΣΙΚΩΝ ΕΚΤΑΣΕΩΝ ΦΕΚ 3475/24-05-2023**

**ΑΦΟΡΑ**

**1.Ακίνητα με κτίσμα εκτός σχεδίου οικισμού** και με απόσταση (σε ακτίνα) 300 μέτρων από δασικές εκτάσεις σύμφωνα με τους δασικούς χάρτες.

**Εφόσον** το ακίνητο εμπίπτει στις διατάξεις του Κανονισμού απευθυνόμαστε σε τεχνικούς επιστήμονες ( δασολόγο ή μηχανικό) για να αξιολογήσει την επικινδυνότητα του ακινήτου και να προχωρήσει στη σύνταξη των ακόλουθων εγγράφων/δικαιολογητικών:

1. Έκθεση Αξιολόγησης Επικινδυνότητας
2. Τεχνική Έκθεση Μέτρων
3. Δήλωση Εφαρμογής Μέτρων

Όταν ολοκληρωθεί η διαδικασία, τα έντυπα υποβάλλονται σε 2 αντίγραφα στο Πρωτόκολλο του Δήμου (Ισόγειο, Δημαρχείο Θέρμης) ή στο Πρωτόκολλο της Πολεοδομίας Δήμου Θέρμης (1ο χλμ Θέρμης – Τριαδίου Κτ. Οικ.Υπηρεσίας).

Καταληκτική ημερομηνία κατάθεσης 21η Ιουνίου 2024

**2.Ακίνητα με κτίσμα εντός σχεδίου** και με απόσταση (σε ακτίνα) 300μέτρων από δασικές εκτάσεις.

Οι δήμοι αξιολογούν τους οικισμούς (ο Δήμος Θέρμης αξιολόγησε όλους τους οικισμούς του) και οι ιδιοκτήτες των ακινήτων υποχρεούνται να καταθέσουν

1. Τεχνική ‘Έκθεση Μέτρων
2. Δήλωση Εφαρμογής Μέτρων

Όταν ολοκληρωθεί η διαδικασία τα έντυπα υποβάλλονται σε 2 αντίγραφα στο Πρωτόκολλο του Δήμου (Ισόγειο, Δημαρχείο Θέρμης) ή στο Πρωτόκολλο της Πολεοδομίας Δήμου Θέρμης (1ο χλμ Θέρμης – Τριαδίου Κτ. Οικ.Υπηρεσίας).

**Β. Ν.4662/2020 ΑΡΘ.53Α ΟΠΩΣ ΕΧΕΙ ΤΡΟΠΟΠΟΙΗΘΕΙ ΚΑΙ ΙΣΧΥΕΙ ΜΕ ΤΟΝ 5075/2023.**

**ΠΥΡΟΣΒΕΣΤΙΚΗ ΔΙΑΤΑΞΗ ΥΠ’ΑΡ 20/2024 ΓΙΑ ΤΟΝ ΥΠΟΧΡΕΩΤΙΚΟ ΚΑΘΑΡΙΣΜΟ ΟΙΚΟΠΕΔΩΝ ΚΑΙ ΑΚΑΛΥΠΤΩΝ ΧΩΡΩΝ**

**ΑΦΟΡΑ**

1. Ακάλυπτους οικοπεδικούς χώρους εντός σχεδίου οικισμού (χωρίς κτίσμα) .
2. Ακάλυπτα αγροτεμάχια (χωρίς κτίσμα) σε απόσταση 100 μέτρων από τα όρια των οικισμών.
3. Όλα τα ακίνητα (αγροτεμάχια) με κτίσμα εκτός σχεδίου οικισμού.

**Εφόσον η έκταση εμπίπτει στη διάταξη**

**Υποβολή δήλωσης καθαρισμού οικοπέδων** στην ιστοσελίδα <http://akatharista.apps.gov.gr> Η είσοδος πραγματοποιείται με κωδικούς TaxisNet και η αίτηση περιλαμβάνει:

* Στοιχεία οικοπέδου
* Στοιχεία δηλούντος
* Ενέργειες πυρασφάλειας

Καταληκτική ημερομηνία υποβολής υπεύθυνης δήλωσης 30η Ιουνίου 2024.